alexandrainst/scandi-wiki huggingface dataset:
Sean Astin

Sean Astin (født Sean Patrick Duke 25. februar 1971) er en amerikansk skuespiller, regissør og Oscar-nominert produsent. Han spilte rollene som Mikey Walsh i The Goonies, tittelkarakteren i Rudy, Samvis Gamgod i Ringenes herre-filmtrilogien og Lynn McGill i femte sesong av TV-serien 24.

Astin ble født i Santa Monica i California. Hans mor var skuespilleren Patty Duke. Han oppdaget i 1994 at hans biologiske far var Michael Tell, en skribent som skrev og publiserte artikler i den jødiske avisen The Las Vegas Israelite. Ekteskapet mellom Patty Duke og Michael Tell ble annullert kort tid før henne giftemål med John Astin. 

Sean Astin er den eldre halv-broren til Mackenzie Astin, som også er skuespiller.

Referanser

Eksterne lenker 
 
 

Personer fra Santa Monica
Skuespillere fra USA
Lincang

Lincang (Forenklet kinesisk: 临沧; tradisjonell kinesisk: 臨滄; pinyin: Líncāng; Wade-Giles: Lín-ts'āng) er et byprefektur sørvest i Folkerepublikken Kinas sørvestligste provins, Yunnan. I fjellene her bor Wafolket. Det ble ansett som for «vilt» til å interessere tilgrensende makter, som både det britiskstyrte Burma og Kina. Muligens hadde wa-folkets ry som hodejegere noe med dette inntrykket å gjøre.

Administrative enheter
Byprefekturet Lincang har jurisdiksjon over ett distrikt (区 qū), 4 fylker (县 xiàn) og 3 autonome fylker (自治县 zìzhìxiàn).

Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan. 

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang.

Eksterne lenker 
  
 Kart over Lincang
 Fotos fra Lincang i Panoramio

Byprefekturer i Yunnan
Oolong

Oolong (kinesisk: 烏龍茶, pinyin: wulongcha) er en kategori te som ligger mellom de svarte og de brune teene. Den blir først og fremst produsert i provinsen Fujian i Kina. Den kalles også qingcha 青茶, «mørkegrønn-brun te». Under fremstillingen lar man tebladene oksidere, men avbryter prosessen før teen rekker å bli helt svart. Forskjellige sorter er oksidert i forskjellig grad og har derfor varierende avstand til grønn og svart te. 

Oolong betyr «svart drage» på kinesisk. Den fremstilles foruten i Fastlands-Kina i Taiwan («Formosa-oolong») også i mindre kvantiteter i Sri Lanka. En av de mest kjente sortene er Tie Guanyin, «Jern-Guanyin».

Det er noe strid om når oolong-teen først ble produsert, men det meste tyder på at det var under Ming-dynastiet. Oolong er den teen som vanligvis benyttes i den kinesiske teseremonien.

Oolongsorter 
Oolongte er utbredt i et langt større område enn det opprinnelige. Nå inndeles oolong, likesom mange andre tesorter, etter hvilken region den kommer fra. De største teproduserende regionene er Wuyi og Anxi i Fujian, Guangdong samt på Taiwan (der ofte kalt ved sitt gamle navn Formosa i tesammenheng).

Anxi 
 
Anxi i Fujian produserer noen av de mest kjente oolonger i verden, deriblant den kanskje aller mest kjente, Tie Guanyin. De er kjent for allment å være veldig grønne, lavoksiderte og oftest urøstede. Selv velrøstede former av disse teene forekommer, men er ikke særlig vanlige.

 Huang Jin Gui (黃金桂)
 Mao Xie (毛蟹)
 Rou Gui (肉桂)
 Ruan Zhi (软枝 eller 軟枝)
 Tie Guanyin (铁观音 eller 鐵觀音)

Wuyi 

Teer fra Wuyi, ofte kalt Yancha (岩茶, Rock tea) eller Wuyi Yancha, er kjent for å være mørke: sterkt oksiderte og røstede. Blant de mer kjente teene finner man Si Da Ming Cong, Wuyis fire kjente teer: Da Hong Pao, Shui Jin Gui, Tie Luo Han og Bai Ji Guan.

 Bai Ji Guan (白鸡冠)
 Ban Tian Yao (半天腰, 半天妖 eller 半天夭) 
 Da Hong Pao (大红袍)
 Huang Guan Yin (黃觀音)
 Jin Yao Shi (金钥匙 eller 金鑰匙)
 Shui Jin Gui (水金亀)
 Shui Xian eller Shui Hsien (水仙)
 Qi Lan (奇兰 eller 奇蘭)
 Rou Gui (肉桂)
 Tie Luo Han (鉄羅漢)

Formosa 

Formosa (Taiwan) er en stor produsent av oolongteer og opprinnelsen til mange teelskeres favorittoolong Dong Ding.

 Ali Shan (阿里山茶)
 Dong Ding (凍頂)
 Dongfang Meiren (東方美人茶)
 Lishan (梨山)

Guangdong 
Guangdong er fremst kjent for Dan Cong (单枞), en sort te kjent for å kunne imitere smaker av mange forskjellige blomster og frukter.

Andre kjente oolonger 
Innen Kina
 Pouchong (包種茶)

Utenfor Kina
 Afrikansk oolong
 Darjeeling oolong
 Nepalsk oolong
 Thailandsk oolong
 Vietnamesisk oolong

Litteratur
 

Kinesisk te
Fujian
Kinesiske ord og uttrykk
Mâliâraq Vebæk

Mâliâraq Vebæk (født Kleist 20. april 1917 i Narsamijit, død 25. februar 2012 i Søborg) er en grønlandsk forfatter og lærer. Hennes fulle navn er Marie (Mâliâraq) Athalie Qituraq Vebæk.

Hennes foreldre var Hans Hoseas Josva Kleist og Bolette Marie Ingeborg Chemnitz, og både faren og morfaren var prester. Faren var dessuten politisk aktiv, og satt i kommunerådet i Nanortalik kommune og i Grønlands Landsråd. Hun giftet seg i 1945 med Christen Vebæk, og sammen fikk de to barn. 

I 1932 ble det etablert en efterskole (videreutdanning etter folkeskolen) for jenter i Aasiaat. Her fikk hun plass, og selv om dette var en «eliteskole» gikk hun ut som beste elev fra sitt adgangskull, inklusive den parallelle efterskolen for gutter. Takket være dette fikk hun av Komitéen for Grønlænderinders Uddannelse tilbud om videre utdanning i Danmark. 

Hun og ektemannen flyttet etter 2. verdenskrig til Danmark, men hun var mye i Grønland også etter dette. Både hun og ektemannen forsket i den muntlige fortellertradisjonen på Grønland, og hun samlet mye av dette stoffet for å skrive bøker, og artikler i aviser og magasiner. Hun jobbet også som tolk, og litt for Grønlands Radio. 

Hun bodde sine siste mange år i Søborg, litt utenfor København. Begravet på Gladsaxe Kirkegård.

Bøker 
 1981 – Búsime nâpinek, den første grønlandske romanen utgitt, som er skrevet av en kvinne
 1982 – Historien om Katrine – samme bok utgitt på dansk
 1983 – Niperujûtit, sangbok
 1990 – Navaranaaq og de andre
 1996 – Navaranaaq allallu – samme bok utgitt på grønlandsk
 1992 – Ukiut trettenit qaangiummata, en oppfølgelse av Búsime nâpinek
 1997 – Tretten år efter – samme bok utgitt på dansk
 1995 – Sassuma Arnaanut pulaarneq, barnebok
 1995 – Besøg hos havets moder – samme bok utgitt på dansk

Kilder 
 Mâliâraq Vebæk biografi på inuit.uqam.ca
Dansk Kvindebiografisk Leksikon – Mâliâraq Vebæk
 Intervju med Vebæk på hennes 90-årsdag 

Grønlandske forfattere
Personer fra Kujalleq
Permeabilitet (geologi)

Permeabiliteten til et porøst materiale er et mål for evnen materialet har til å transportere væske eller gass, gjennomstrømmeligheten.

Permeabiliteten er en materialegenskap som måler konnektivitet til porene i materialet.  Egenskapen er uavhengig av hvilken væske som strømmer i materialet, så lenge dette er en newtonsk væske med laminær strøm.  Materialer med gode transportegenskaper sies å være (høy)permeable, mens et materiale som ikke transporterer væske kalles impermeabelt.

Dimensjonen til permeabilitet er lengde² eller areal, og SI-enheten er m².  Mye brukt er også enheten darcy.

Vanlig brukt symbol for permeabiliteten er  eller .

Bakgrunn 

Permeabiliteten er definert fra Darcys lov for væskestrøm gjennom et porøst materiale:

Her er  permeabiliteten,  er volumfluksen,  er væskeviskositeten og  er gradienten til væsketrykket.

I et anisotropt materiale vil permeabiliteten kunne være ulik i ulike retninger, og  slik den inngår i Darcys lov vil være en tensor.  Arbeidet til Lars Onsager viser at tensoren er symmetrisk.

Egenskaper 
Generelt er det ingen sammenheng mellom porøsitet og permeabilitet i et materiale.  Store porer med liten konnektivitet kan gi opphav til høy porøsitet, men lav permeabilitet.  Romlig variasjon i ett og same materiale vil likevel ofte være korrelert, slik at høyere porøsitet svarer til høyere permeabilitet.

I sedimentære bergarter er permeabilitet i vertikal retning som oftest vesentlig lavere enn i den horisontale retningen.

Måling 
Et mini-permeameter kan brukes til å gi hurtige estimat av permeabiliteten til et materiale.  Dette er basert på å måle trykkfall over en gasstrøm gjennom materialet,  basert på bruk av luft, nitrogen eller helium.  En måling kan utføres i løpet av sekunder.

Mer nøyaktige målinger må utføres ved hjelp av strømningseksperiment i et laboratorium.  Dette kan gjennomføres både med gass eller væske.  Ved bruk av gass må en korrigere for Klinkenbergeffekten.

I oljereservoar utføres storskala brønntester for å estimere permeabiliteten i et større område rundt brønnen. En slik test krever vanligvis fra en til to uker å gjennomføre.

Permeabiliteten kan også estimeres indirekte ved korrelasjoner mot andre materialegenskaper.  I oljereservoar kan ulike brønnlogger brukes som utgangspunkt for å estimere permeabiliteten.

Modell for permeabilitet 

En enkel modell for sammenhengen mellom permeabiliteten  og mikroskopiske poreparametre er gitt ved

hvor
 er en dimensjonsløs konstant relatert til konfigurasjon av strømningsveier.
 er en gjennomsnittlig effektiv porediameter.

Litteratur
Bear, Jacob, 1972. Dynamics of Fluids in Porous Media, Dover. — ISBN 0-486-65675-6

Eksterne lenker
 http://techalive.mtu.edu/meec/module06/Permeability.htm

Geologi
Materialegenskaper
Fylkesvei 3172

Fylkesvei 3172 går mellom Bøen og Bergsli i Sandefjord kommune.

Frem til 2019 hadde veien betegnelsen  fylkesvei 609 (Vestfold).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Sandefjord
Emanuel Villa

Emanuel Alejandro Villa, ofte kalt Tito Villa, (født 24. februar 1982 i Casilda, Provincia de Santa Fe, Argentina) er en argentinsk fotballspiller som har spilt for tre argentinske, to meksikanske og en engelsk klubb. Han spiller nå for Derby County i Premier League.

Biografi 
Emanuel Villa startet sin profesjonelle fotballkarriere i argentinske Huracán i 2001. I 2003 gikk han til Atlético de Rafaela, men da klubben rykket ned fra den argentinske toppdivisjonen i 2003/04-sesongen valgte han å skrive under Rosario Central sommeren 2004. Etter å ha scoret 18 mål på 43 ligakamper for Rosario i løpet av to sesonger ble meksikanske Atlas hans fjerde klubb i 2006. Etter en sesong for Atlas der han scoret 15 mål på 30 ligakamper signerte han for UAG Tecos i 2007 før han den 4. januar 2008 ble kjøpt for £2 000 000 av den engelske klubben Derby County. 

Villa debuterte for Derby, og i Premier League, den 12. januar 2008 i en kamp mot Wigan Athletic, og han scoret sitt første mål for the Rams den 2. februar 2008 i en ligakamp mot Birmingham City.

Eksterne lenker 
 

Argentinske fotballspillere
Fotballspillere for Club Atlético Huracán
Fotballspillere for Rosario Central
Fotballspillere for Derby County FC
Fotballspillere for Atlético de Rafaela
Fotballspillere for CSD Atlas de Guadalajara
Fotballspillere for CD Estudiantes Tecos
Fotballspillere for CDSC Cruz Azul
Personer fra provinsen Santa Fe
Fødsler i 1982
Måsørbrua

Måsørbrua er ei trebru på E6 i Steinkjer. Det er eneste trebru på en europavei og den trebrua i verden med størst årsdøgntrafikk. Den var klar i september 2005.

Brua er 83 meter lang og har to kjørefelt. Den er 9,1 meter bred med plass til tre kjøretøy. Brua henger over elva Figga i den overliggende buen, og bruas to sidespenn går over land. Selve brudekket er et tverrspent dekke som består av 96x223 milimeter limt plank som er spent opp med henholdsvis Dywidag 15FW og dywidag 20FW (dvs. Stagdiameter er hhv. 15 og 20mm). 15mm stag spennes opp med 135 kN og 20mm stag spennes opp med 226 kN. Oppå brudekket ligger det et 9 centimeter lag med asfalt. Mellom tre – og asfaltlaget ligger det en fuktisolerende membran.  Brua har fuktighetsmålere som er koblet til en datamaskin slik at tilstand og utvikling i treverket kan registreres av Norsk Treteknisk Institutt.

Se også
Måsørtunnelen
Fretheim bru

Liste over broer i Norge
Liste over broer i Norge etter lengde

Eksterne lenker 
 Diskusjonsforum med bilder av brua.

Broer på E6 (Norge)
Veibroer i Trøndelag
Veier i Steinkjer
2005 i Norge
Broer åpnet i 2005
Ole Lemmeke

Ole Lemmeke (født 10. januar 1959 i Frederiksberg) er en dansk skuespiller.

Ole Lemmeke vokset opp i Vestsjælland ved Nykøbing Sjælland, hvor hans foreldre var pleiehjemsforstandere.  Etter å ha avtjent som militærnekter på Posthus Teatret gjennomførte han et par års teologistudier, før han valgte å bli skuespiller.

Han ble utdannet på Statens Teaterskole i Danmark i 1984 og fikk sitt store gjennombrudd i Rialto Teatrets oppsetning av "De efterladte" i 1986.  Seinere har han blant annet vært engasjert på Det Ny Teater, Det Kongelige Teater, Betty Nansen Teatret og Husets Teater.

Lemmeke har også spilt inn filmer og mottatt priser for sin innsats. Blant de teaterstykker, han har medvirket i, kan nevnes De efterladte, Edward II, De forviste, Besøgende, Ildprøven, Den dobbelte kærlighed og Fernando Krapp. På TV har han blant annet hatt roller i seriene Taxa, Mordkommisjonen og Anna Pihl. Han har også kunnet ses i Den hemmelige tunnel, en julekalender.

Filmografi (utvalg)

Spillefilmer 
 2005 – Nynne  
 2004 – Afgrunden 
 1999 – Magnetisørens femte vinter 
 1999 – Besat 
 1993 – Den russiske sangerinde 
 1992 – Planetens spejle 
 1991 – De nøgne træer 
 1990 – Dagens Donna 
 1989 – En dag i oktober 
 1988 – Himmel og helvede

TV-serier 
 2005–06 – Anna Pihl – episode nr: 9, 10
 2000–03  – Mordkommisjonen – episode nr: 11
 1999 – Taxa – avsnitt nr: 19, 20, 21
 1997 – Julekalenderen Den hemmelige tunnel

Teaterroller

Priser 
 1992 – Bodilprisen for beste mannlige hovedrolle i filmen De nøgne træer. 
 1992 – Robertprisen for årets mannlige hovedrolle i filmen De nøgne træer.
 1989 – Bodilprisen for beste mannlige hovedrolle i filmen Himmel og helvede.

Referanser

Eksterne lenker 
 
 

Danske skuespillere
Bodilprisen for beste mannlige hovedrolle
Robertprisen for årets mannlige hovedrolle 
Personer fra Frederiksberg
Korskirken (Oslo)

Korskirken var en liten menighetskirke for den nordlige delen av middelalderens Oslo. Ruinene av kirken finnes i Ruinparken i Gamlebyen, og skal ha kommet for en dag under utgravning av Arups gate i 1922. Området var en del av St. Halvards plass inntil 1918, da bystyret vedtok å anlegge Minneparken (åpnet i 1932, også kalt Ruinparken). Arkitekt og arkeolog Gerhard Fischer ledet utgravninger på 1920-tallet, der Korskirken ble avdekket.

Historie og beskrivelse 
Det finnes ikke sikker kunnskap om når kirken ble bygget. At kirken ikke er nevnt i kildene om kampene i Oslo i 1240 mellom kong Håkon Håkonsson og hertug Skule, tyder på at den er yngre. I 1989 ble det funnet en runepinne, datert til første halvdel av 1200-tallet, der navnet Korskirken forekommer, og det peker i retning av at den kan være eldre enn 1240. Da kirken ble bygget, har den ligget helt nord i byen, for bymessig bebyggelse nord for kirken kom i annen halvdel av 1200-tallet og på 1300-tallet.

Korskirken hadde inngang fra vest, fra kirkegården. I tillegg fantes en inngang direkte til koret fra sørsiden. Ruinen inneholder de nederste delene av sørportalen i koret, og man kan se rester av det opprinnelige alterfundamentet. Rundt kirken finnes rester av kirkegårdsmuren. 

Håkon VI Magnusson skal ha blitt gravlagt i Korskirken.

Referanser

Litteratur 
 
 
 Jan Brendalsmo: Kildegjennomgang: Middelalderske kirkesteder i Oslo (Riksantikvaren, 2015), s. 11

Eksterne lenker 
 Oslo byleksikon
 
 

Middelalderbyen Oslo
Gamlebyen (Oslo)
Tidligere kirker i Oslo
Kulturminner i bydel Gamle Oslo
Kirkeruiner i Norge
Elihu kristne grunnskole

Elihu kristne grunnskole er en kristen privatskole som ligger på Råel i Tønsberg i Vestfold. Den drives som grunnskole for elever fra 1. til 10. klasse.

Skoler i Tønsberg
Barne- og ungdomsskoler i Vestfold og Telemark
Kristne skoler i Norge
Teddy Geiger

John Theodore «Teddy» Geiger II (født 16. september 1988) er en amerikansk artist og skuespiller. Hun spiller gitar, bass, trommer, piano og trombone.

Juli i 2006 var Teddy Geiger på forsiden på Seventeen Magazine.

I 2017 kom Teddy ut som transkjønnet, og i 2018 forlovet hun seg med Emily Hampshire.

Tidlige år
Teddy begynte å spille piano da hun var 8 år gammel, begynte å spille gitar da hun var 12 år, og skrev sin første sang bare 10 år gammel. Hun gikk på en offentlig skole i Pittsford.
I 2006 startet hun sin karriere og dro på turneer.

Musikeren
Geiger ble først sett som en finalist i VH1 In Search of the Partridge Family, Teddy dro på turné med Hilary Duffs «Still Most Wanted».

Teddys første singel «For You I Will (Confidence)», ble offisielt lansert i februar 2006.
Sangen fikk bra kritikk, det var kalt «søt romantikk». «For You I Will (confidece)» var nominert for «Best love song» i 2006 på Teen Choice Awards. Så langserte hun den andre singelen «These walls» som også ble bra solgt, så lagde hun en musikkvideo til sangen.

Geigers album, Underage Thinking, ble lansert den 21. mars 2006, og ble plukket ut som nummer 8 i US BillBoard. Hennes album Underage Thinking vant en pris for «Best album of the Year» ved den årlige MusiqTone MusiqAwards.

Teddy Geiger ble også nominert for «New Artist of the Year», men tapte til Panic! at the Disco.

Teddys fans, også kalt for «Tedheads», har dratt verden over for å se henne, fra mindre turneer i Rochester, til New York og helt til Japan og Australia og verden over, har disse fulgt henne. Tedheads støttet hun og musikken hennes og hun sier: «Mine fans er veldig viktige for meg. Uten Tedheads ville jeg ikke vært Ted».

29. april 2007 vant Teddy Geiger en pris for «Spankin' new Music».

Geiger har fullført sitt neste album, "The March". Hun annonserte 33 helt nye sanger som fans kunne velge fra og lage deres eget album. Basert på hvor mange ganger sangene blir spilt og kjøpt, skal de velge 11 sanger som skal på det nye albumet. Dette er nå over, og sangene holder på å bli valgt. Albumet skal komme ut en gang i løpet av 2009.

Skuespilleren
Teddy hadde en liten rolle i serien Love Monkey. Hun spilte og sang «For You I Will» og «Gentleman» i serien. 

1. juni 2007 spiller Teddy Geiger i filmen The Rocker. Teddy spiller Curtis som var vokalisten i et high school band som filmen fokuserer på. Filmen hadde premiere i USA sommeren 2008, og i Norge november 2008.

Referanser

Eksterne lenker 
 
 

Skuespillere fra USA
Sangere fra USA
Gitarister fra USA
Pianister fra USA
Bassister fra USA
Trommeslagere fra USA
Multiinstrumentalister
Personer fra Rochester
Lygratunnelen

Lygratunnelen er en 79 meter lang tunnel i Alver kommune i Vestland, og gjør det mulig ta seg frem til Lygra via land. Tunnelen ligger på øya Børøyna som igjen er forbundet med Lygra over en liten bro. I gamle dager var det båt som gjaldt dersom man skulle til Lygra.

Se også 
Veitunneler i Norge

Referanser

Eksterne lenker
Statens vegvesen veikart

Veitunneler i Vestland
Veier i Alver
Tunneler åpnet i 1973
St. Katharinakatedralen

St. Katharinakatedralen var et kloster i den tyske byen Nürnberg.  Bygningen har historie helt tilbake til 1297 og ble skjenket dominikanerordenen av Konrad von Neumarkt.

På 15-tallet var katedralen vertskap for de berømte Nürnberg Meistersinger-arrangementene.  Meistersingerkonkurransene var svært populære blant middelklassen i Tyskland på 14. – 15. og 16. hundretallet og Nürnberg katedralen ble en av de mest kjente stedene.

Etter dette stod bygningen ubrukt i mange år, helt frem til 1887. Til minne om Nürnberg Meistersinger ble det igjen holdt regelmessige musikkmøter i katedralen.

Under det tredje riket ble det tidligere bønnestedet benyttet som politisk scene av det nasjonalsosialistiske partiet, NSDAP.  I forbindelse med rikspartidagene i 1935 og 1936 ble flere av nasjonalsosialistenes møter holdt i kirkebygningen. 

Den allierte bombingen av Nürnberg i januar og februar 1945 la mesteparten av gamlebyen i Nürnberg i ruiner.  Katharinakirken ble ødelagt og kun noen få vegger ble stående igjen.

Området brukes i dag som utendørskonserter under navnet St. Katharina Open Air.

Se også
 Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer i 1930-årene
 Mestersangerne fra Nürnberg

Tidligere katolske kirker i Tyskland
Katolske klostre
Klostre i Tyskland
Byggverk i Bayern
Nürnberg
Sloboda

Sloboda var en type bosetninger i historien til Russland, Hviterussland og Ukraina. Navnet er avledet fra det tidlige slaviske ordet for «frihet» og kan løselig oversettes som «fri bosetning». Statusen til «sloboda» varierte over tid og etter territorium. Opprinnelig var bosetterne i en sloboda av forskjellige årsaker fritatt for diverse skatter og avgifter, derav navnet. Mange slobodaer ble bosatt i nylig koloniserte land, spesielt av kosakker, hvor skattefrihet var et incentiv for kolonisering. Enkelte slobodaer lå i byer.

På første halvdel av 1700-tallet ble dette privilegiet avskaffet, og slobodaer ble vanlige landsbyer, shtetler, bymessige bosetninger og forsteder.

Uttrykket er bevart i navnene til diverse bosetninger og bykvartaler. Noen bosetninger ble bare kalt Sloboda eller Slobodka (diminutiv form), og på ukrainsk Slabodka eller Slobidka.

Lignende bosetninger fantes også i Valakia og Moldavia, under navnet slobozie/slobozia.

Se også
 Stanitsa, kosakk-bosetninger i Russland og Ukraina

Bebyggelsestyper
Russlands geografi
Bolsjoj Irgiz

Bolsjoj Irgiz («Store Irgiz», russisk: Большой Ирги́з) eller bare Irgiz, (russisk: Ирги́з) er ei elv i Samara og Saratov oblast i Russland. Den er ei venstre sideelv til Volga. Den er 675 kilometer lang og har et nedbørfelt på .

Elva har sine kilder på vesthellingen av Obsjtsjij Syrt-platået. Den renner mot vest over steppene gjennom et meanderende elveløp. Elva munner ut i Volgograd-reservoaret i Volga ved byen Volsk. Byen Pugatsjov ligger ved Bolsjoj Irgiz.

Referanser 

Elver i Samara oblast
Elver i Saratov oblast
Vazuza

Vazuza (russisk: Вазуза) er ei elv i Smolensk og Tver oblast i Russland. Den er ei høyre sideelv til Volga. Den er 162 km lang, med et nedbørfelt på 7120 km². Den nederste delen av elva ligger nå under Vazuza-reservoaret. Byene Sytsjovka og Zubtsov ligger ved Vazuza (den sistnevnte ved samløpet med Volga).

Elver i Smolensk oblast
Elver i Tver oblast
Peter Schrøder

Peter Schrøder (født 13. juni 1946 i Vemb) er en  dansk skuespiller og regissør.

Han er utdannet ved Statens Teaterskole i Danmark 1970–1973. Har siden opptrådt både på Gladsaxe Teater og Det kongelige Teater. Fra 1982 har han arbeidet frilans.

Fra TV huskes han spesielt fra satireprogrammet Den gode, den onde og den virkelig sjove, hvor han medvirket i monologen Det er fand'me uhyggeligt, du. Dessuten skal man heller ikke glemme hans store roller i Flemming og Berit samt Madsen og co.

Han har også gjort seg bemerket som regissør, blant annet av spillefilmene Det forsømte forår (1993), Kun en pige (1995) og Lotto (2006).

Han har siden 1989 vært gift med skuespillerkollegaen Susanne Heinrich.

Filmografi (utvalg)

Skuespiller 2000-tallet

Skuespiller 1990-tallet

Skuespiller 1980-tallet

Skuespiller 1970-tallet

Regissør

Manusforfatter

Priser 
 2014 – Olaf Poulsens Mindelegat
 1991 – Robertprisen for årets mannlige birolle i filmen Springflod. 
 1982 – Bodilprisen for beste mannlige birolle i filmen Gummi-Tarzan.

Referanser

Eksterne lenker 
                 

Danske skuespillere
Danske regissører
Danske manusforfattere
Bodilprisen for beste mannlige birolle
Robertprisen for årets mannlige birolle
Personer fra Holstebro kommune
John Lernes

John Lernes (født 20. mars 1971) er en norsk politiker som representerer Arbeiderpartiet. Han var ordfører i Snillfjord kommune fra 2015 til 2019. Han var også ordfører i kommunen 2007–2011, da som representant for Høyre.

Han har vært innvalgt i Snillfjord kommunestyre siden 1999. I 2007 så det ut til at Senterpartiet skulle få flertall, men etter at representanter fra Arbeiderpartiet og Senterpartiet brøt med sine grupper, ble Lernes fra Høyre valgt til ordfører. I 2011 tapte han ordførervervet til Senterpartiet. Ved valget i 2015 lyktes ikke Høyre å stille liste i kommunen, og Lernes ble nominert til ordførerkandidat for Arbeiderpartiet og ble valgt.

Referanser 

Ordførere i Snillfjord
Høyre-ordførere i Sør-Trøndelag
Ap-ordførere i Sør-Trøndelag
Personer fra tidligere Snillfjord kommune